सरकारी जमीन से कब्जा हटाया
बंडा | वार्ड क्रमांक-5 में रहने वाले एक युवक ने सरकारी जमीन को अपनी निजी बताकर बेच दी। एसडीएम बीबी पांडे के निर्देश पर तहसीलदार सीजी गोस्वामी एवं नगर परिषद ने अतिक्रमणकारियों पर कार्रवाई की तो यह राज खुला।
तहसीलदार को तीन व्यक्तियों ने शपत्र-पत्र दिया है कि एक युवक ने खसरा नंबर 834 बंटा 1 रकबा 3.26 वार्ड क्रमांक-8 में कई लोगों को बिना रजिस्ट्री के जमीन बेची है। अक्रिमणकर्ता ने शपथ-पत्र देकर स्वीकार भी किया है कि उन्होंने जमीन ली है। गोस्वामी के अनुसार बेचने वाले ने पुष्पेंद्र अहिरवार को 75 हजार, लखन पिता चिंतामन रायकवार को 30 हजार में प्लाट बेचा है। प्रशासन ने शासकीय संपत्ति को विक्रय की धाराओं में मामला रजिस्टर्ड किया है बाकी अतिक्रमणकारियों पर धारा 248 की कार्रवाई कर बेदखल किया। गोस्वामी ने उक्त जमीन को नगर परिषद बंडा के लिए सुपुर्दगी की बात कही है।
hin_Deva hin_Deva hin_Deva